«Կա քաղաքական պայմանավորվածություն, որ ՀՅԴ-ն երկու նախարարական պորտֆել է ստանալու»,- ասաց Համբարձումյանը։ Ըստ այդ պայմանավորվածության՝ Դաշնակցությանը տրամադրվելու է Տնտեսական զարգացման և ներդրումների, ինչպես նաև Գյուղատնտեսության նախարարությունները։ Տնտեսական զարգացման և ներդրումների նախարար է նշանակվելու Արծվիկ Մինասյանը, Գյուղատնտեսության նախարար՝ Արթուր Խաչատրյանը։